  Майя Бывальцева Вань удмуртъёслэн XIV ӧтчамазы, 17-тӥ толсуре, «Удмурт Кенеш» улосвылкуспо мер огазеяськонлы матысь ньыль аръёслы тӧрое нош ик Татьяна Ишматоваез бырйизы. Шара куара сётонын солы ваньмыз сямен ужрадэ лыктэм делегатъёс дурбасьтӥзы, одӥгез гинэ возиськиз. Уг алдаськы, утчамы но, малпамы но, кинэ ке выль адямиосты но будэтыны кулэ шуыса, выль адямиосты кыскыны кулэ шуыса, оло, кинлэн ке умойгес но пӧрмоз ини кивалтыны, малы ке шуоно со ныпъет, конечно, капчи ӧвӧл. Но со дыре ик мон туж валасько, со награда ведь ӧвӧл, со – кылкутон, бадӟым кылкутон. Но калык оске ке, «уг» шуыны шонертэм Татьяна Ишматова, «Удмурт Кенеш» огазеяськонлэн тӧроезУж ӧръямын ни ке но, капчигес луозы шуыса вераны уг луы, пусйиз Татьяна Ишматова, угось котькуд вакытлэн аслаз шуг секытъёсыз. Макем тросгес но умойгес ужаськод, сокем умойгес ужам потэ, со дыре ик возьмало но тросгес, шуэ огазеяськонлэн кивалтӥсез. Соин ик мон валасько - планка ӝутӥське но ӝутӥське, ас азям сое эшшо но ӝутыны кулэ, улӥе васькытыны уг яра. Но со дыре ик со туж тунсыко. Малыке шуоно, кызьы шуо: кулэ бырйыны сыӵе яратоно уж, чтобы со тонэ медаз курадӟыты. Вот та мынам туж яратоно уже, малыке шуоно со монэ вӧсь но каре, но со дыре ик со кадь бурдъясь мукет ужез мон уг адӟиськы Татьяна Ишматова, «Удмурт Кенеш» огазеяськонлэн тӧроезОзьы ик Татьяна Ишматова огазеяськонлэн интыосысь ёзэтъёсаз ужась азьветлӥсьёслэсь вань мылкыдзэс сётыса, сюлэмзэс поныса ужамзэс пусйиз. Оглом, Вань удмуртъёслэн ӧтчамы туж йӧно ортчиз, вераз «Удмурт Кенешлэн» тӧроез. Со элькун кивалтӥсьёслэсь, министръёслэсь огазеяськонлэн ужамез, удмурт калыкез сюлмаськытӥсь ужпумъёс сярысь рос-прос вераськемзэс пусйиз. Озьы ик туж пайдаё уж нимаз удысъёсъя секциосын мынӥз. Секциослэн ужазы но экспертъёс, модераторъёс луыса туж сыӵе ӧнерчиос пыриськизы, кудъёсыз пыр-поч валало та удысэз, та юанъёсты и, мон малпасько, азьланяз но соос милемлы одно ик юрттозы шуыса. Соин ик ёросъёсысь но делегациосты учкыса, палэнын улӥсь но удмуртъёсты, кудъёсыз лыктэмын, соос котькудзы лыктэмын валаса, кытчы лыктэмзэс, ужаны лыктэмын, и асьсэлэсь малпанъёссэс соос шара поттӥзы секциосын но, адӟиды, кӧня гинэ ӵектонъёс вал на ай Татьяна Ишматова, «Удмурт Кенеш» огазеяськонлэн тӧроезӦтчамын огазеяськонлэн Пичи кенешезлэсь ёзчиоссэ но юнматӥзы, отчы котькуд ёрос ёзэтысь быдэн куинь-ньыль адями пыриз. Пичи кенеш съездъёс вискын лэчыт ужпумъёсъя пумкылъянъёс кутылэ. Солэн нырысетӥ пумиськонзы тулыслы чакламын. Ӵапак отын ӧтчамлэсь резолюцизэ юнматыны кулэ. Со сяна, делегатъёс Быдэс дуннеысь финн-угор калыкъёслэн кенешон (консультативной) комитетазы ёзчиосты бырйизы, отчы «Удмурт Кенешлэн» огазеяськонлэн кивалтӥсез шеде, кыкетӥез кылосбур тодосъя доктор Наталья Кондратьева луоз. Тодэ вайытом, Вань удмуртъёслэн XIV ӧтчамазы Удмуртиысь но мукет улосвылъёсысь 300-лэсь трос делегатъёс пыриськизы.  Вань удмуртъёслэн XIV ӧтчамысьтызы возьматон Тегъёс: Мерлык Ижкар быръёнъёс Удмуртия УдмуртКенеш удмуртъёс ТатьянаИшматова  